text: Føroyar vunnu við trimum málum, tá Slovenia var mótsstøðuliðið til HM-endaspælið í fjør. Lagt varð upp til eina tætta hálvfinalu, og tað gjørdist so sanniliga ein slík í Litava í kvøld. Føroyar vunnu 37-36 eftir brotakast kapping.
text: #000000
text: Føroyska liðið var annars nógv betri fyrstu løtuna og hevði eina leiðslu á 4-5 mál eina góða løtu. Álopsspælið var flótandi, og fyriuttan nøkur skot av vinstra vongi vóru tær føroysku ógvuliga tryggar í skotinum. Verjuparturin hekk væl saman fyrstu stóru tíggju minuttirnar, men so kom Slovenia lættari til millum annað langskot mitt fyri og innspøl til strikuna, og Føroyar byrjaðu at missa tamarhaldið á dystinum.
text: #000001
text: Hetta var eisini tí, at Slovenia var komið eitt sindur longur út at verja, og Maria Pálsdóttir Nólsoy so gott sum varð tikin burturúr. Føroyska liðið skuldi nýta eina løtu at finna loysnir – ein part av hálvleikinum blakaði liðið ov lætt bóltar burtur og tók skeivar og heldur skjótar avgerðir í millum annað yvirtalinum.
text: #000002
text: Síðsta løtan av fyrra hálvleiki var góð frá føroyskari síðu, og í umleið tjúgu leikminuttir lá leiðslan millum eitt og trý mál. Føroyar sluppu tó ikki avstað og millum annað tí, at tær fingu tó ikki loyst verjupartin fyrrenn seinastu minuttirnar av 2. hálvleiki – tá okkara dekkaðu 5-1, og óvissi sníkti seg inn hjá Slovenia. Annars kom mótstøðuliðið heldur lætt til málini, og í mun til dystin móti Spania vóru bjargingarnar ikki har. Hetta var ein dystur merktur av nógvum málum – og eisini nógvum útvísingum.
text: #000003
text: Tað sum eisini gjørdi, at tað eina løtu sá út til at koppa til Slovenia, var at brend skot høvdu sníkt seg inn. Føroyska liðið hevði annars havt høgan skoteffektivitet – millum annað var toppskúttin Karin Egholm fyri tað mesta ísakøld av vinstra vongi, og Maria, Anna Elisabeth og Bjørk í bakketuni tóku stóra ábyrgd í samband við fleiri mál. Tað merktist á ymsan hátt, at nógv stóð uppá spæl. Føroyar brendu tríggjar upplagdar møguleikar seinastu seks minuttirnar, millum annað fyri at so at siga avgera dystin, men nógv onnur góð mál gjøgnum hálvleikin og sterkari verjupartur síðstu minuttirnar vóru nóg mikið til at tryggja Føroyum brotsskastskapping. Farið var beinleiðis til tað og ikki til longda leiktíð.Slovenia hevði fyrsta skotið, men Silja Arngrímsdóttir Müller fór rættan vegin, og bólturin endaði á stongini. Lukka Arge, Maria Pálsdóttir Nólsoy, Bjørg Franksdóttir Joensen og Anna Elisabeth Halsdóttir Weyhe vóru púra tryggar, og harvið kundi Silja avgerða alt við góðari bjarging.
text: #000004
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000007
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000010